KTAMขาย2กองทุนตราสารหนี้ทั้งใน-ตปท.
บลจ.กรุงไทย คลอด 2 กองทุนตราสารหนี้เน้นลงทุนตั๋วเงินคลังอิสราเอล 6 เดือน ชู 2.80% ต่อปี ส่วนพันธบัตรในประเทศไทย 3 เดือน จ่าย 2.10% ต่อปี
29 มี.ค. 2554

บลจ.กรุงไทย คลอด 2 กองทุนตราสารหนี้เน้นลงทุนตั๋วเงินคลังอิสราเอล 6 เดือน ชู 2.80% ต่อปี ส่วนพันธบัตรในประเทศไทย 3 เดือน จ่าย 2.10% ต่อปี
นายสมชัย     บุญนำศิริ  กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า ในวันนี้ (30มี.ค. ) บริษัทเปิดจำหน่าย 2 กองทุนตราสารหนี้ทั้งในและต่างประเทศ ได้แก่  กองทุนเปิดกรุงไทยธนทรัพย์  บี ( KTSUPB ) อายุโครงการ 6 เดือน  มูลค่าโครงการ   1,000  ล้านบาท  เสนอขายถึงวันที่ 4  เม.ย.2554 เน้นลงทุนในตั๋วเงินคลังของรัฐบาลอิสราเอล (A/A1/Positive โดยสถาบันจัดอันดับเอสแอนด์พี) ประมาณ 75% ของมูลค่าทรัพย์สินสุทธิของกองทุน  และที่เหลือ ลงทุนในตั๋วแลกเงินของสถาบันการเงินหรือกิจการเอกชนในประเทศ  โดยผู้ลงทุนจะได้รับผลตอบแทนประมาณ  2.80%  ต่อปีและเงินลงทุนในต่างประเทศจะมีการทำสัญญาป้องกันความเสี่ยงจากอัตราแลกเปลี่ยนทั้งจำนวน
นอกจากนี้ ยังอยู่ในระหว่างการเปิดจำหน่ายกองทุนเปิดกรุงไทยประจำ 3 เดือนคุ้มครองเงินต้น 1  (KTFIX3M1 )   ถึงวันที่ 1 เม.ย.2554   อายุโครงการ 3 เดือน  มูลค่า 2,000  ล้านบาท  ลงทุนในพันธบัตรภาครัฐในประเทศ  ประมาณ 99%  ของมูลค่าทรัพย์สินสุทธิของกองทุน  ส่วนที่เหลือลงทุนในเงินฝากผู้ลงทุนจะได้รับผลตอบแทนประมาณการที่ 2.10%  ต่อปี